**DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D. SPRENDIMO NR. TS-135 „DĖL ATSTOVŲ Į PANEVĖŽIO REGIONO PLĖTROS TARYBĄ DELEGAVIMO“ DALINIO PAKEITIMO**

2018 m. birželio 29 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 43 punktu, 18 straipsnio 1 dalimi, Lietuvos Respublikos Regioninės plėtros įstatymo 15 straipsnio 1 ir 3 dalimis bei Rokiškio rajono savivaldybės tarybos 2018 m. balandžio 27d. sprendimu Nr. TS-97 „Dėl Rokiškio rajono savivaldybės mero pavaduotojo skyrimo“, Rokiškio rajono savivaldybės taryba n u s p r e n d ž i a:

Iš dalies pakeisti Rokiškio rajono savivaldybės tarybos 2015 m. gegužės 8 d. sprendimo Nr. TS-135 „Dėl atstovų į Panevėžio regiono plėtros tarybą delegavimo“ 1 punktą ir vietoje žodžių „savivaldybės mero pavaduotoją Egidijų Vilimą“ įrašyti žodžius „savivaldybės mero pavaduotoją Stanislovą Dambrauską“.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rengė: Jurgita Blaževičiūtė, 71407

**AIŠKINAMASIS RAŠTAS DĖL TEIKIAMO SPRENDIMO „DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D. SPRENDIMO NR. TS-135 „DĖL ATSTOVŲ Į PANEVĖŽIO REGIONO PLĖTROS TARYBĄ DELEGAVIMO“ DALINIO PAKEITIMO“ PROJEKTO**

2018-06-05

 **Parengto sprendimo projekto tikslai ir uždaviniai.**

 Šiuo sprendimo projektu, remiantis Regioninės plėtros įstatymo 15 straipsnio 1 ir 3 dalimis, siūloma deleguoti į Panevėžio regiono plėtros tarybą naujai paskirtą Rokiškio rajono savivaldybės mero pavaduotoją Stanislovą Dambrauską vietoje anksčiau deleguoto buvusio mero pavaduotojo Egidijaus Vilimo.

 **Šiuo metu esantis teisinis reglamentavimas.**

 Regioninės plėtros įstatymo ir Vietos savivaldos įstatymo nuostatos.

 **Sprendimo projekto esmė.**

 Remiantis Rokiškio rajono savivaldybės tarybos 2015 m. gegužės 8 d. sprendimu Nr. TS-135 „Dėl atstovų į Panevėžio regiono plėtros tarybą delegavimo“ į Panevėžio regiono plėtros tarybą buvo deleguotas savivaldybės mero pavaduotojas Egidijus Vilimas. 2018 m. balandžio 27d. sprendimu Nr. TS-97 „Dėl Rokiškio rajono savivaldybės mero pavaduotojo skyrimo“ mero pavaduotoju nuo 2018-06-01 savivaldybės tarybos įgaliojimų laikui paskirtas Stanislovas Dambrauskas, todėl savivaldybės taryba šiuo metu einantį mero pavaduotojo pareigas Stanislovą Dambrauską deleguoja į Panevėžio regiono plėtros tarybą.

 **Galimos pasekmės, priėmus siūlomą tarybos sprendimo projektą:**

 **teigiamos** – deleguotas į regiono plėtros tarybą atstovas dalyvaus ir atstovaus Rokiškio rajono savivaldybę, sprendžiant svarbius regionui bei rajonui klausimus Panevėžio regiono plėtros taryboje.

 **neigiamos** – nėra.

 **Finansavimo šaltiniai ir lėšų poreikis**: sprendimo įgyvendinimui lėšų nereikės.

 **Suderinamumas su Lietuvos Respublikos galiojančiais teisės norminiais aktais**

 Projektas neprieštarauja galiojantiems teisės aktams.

Strateginio planavimo ir investicijų skyriaus vedėja Jurgita Blaževičiūtė